JohanHeinsen/ENO huggingface dataset:
Lolland-Falsters Stifts-Tidende, 1834-08-01
Under Væddeløbene ved Helsingborg den 14de f. M. blev den af Staden udsatte store Pocal vundet af en Dansk, Hr. Procurator Klein, med sin HalvblodsVallak Klinge. Jblandt Medconcurrenterne taltes ogsaa Hr. Grosserer Frölichs Petronella. Den store kongelige Pocal vandtes første Dag af Hofjægermester Tormehjelm Fuldblodshingst Young Cameel, kjøbt af Hertugen af Augustenborg. Det bornholdt schlemüllerske, eller, som det kalder sig, det slesvig-holsteenske Hoftheaters Selskabe, har nu aabnet sine Forestillinger paa det ny VesterbroesTheater ved Kjøbenhavn. Directionen har foreløbig offentlig erklæret, at den noksom bekjendte Artikkel i Hus. Wochenblatts (see d. Bl. No. 45), hvor Selskabets Fortjenester, i en skamles og arrogant Tone, bleve hævede med haanlige Sideblik til vort kgl. Theaters Præstationer og fornærmelige Udfald mod danske Kunstnere, ikke var "indrykket efter dens Tilskyndelse, eller indsendt af nogen af Selskabets Medlemmer." Dette Selskabs to første Forestillinger ere modtagne med Bifald.
Lolland-Falsters Stifts-Tidende, 1834-08-01
Paa gottorffer Amtstue i Slesvig skal, efter kieler Correspondentsblad, være en Kassemangel af 25,000 Rbd. - Den anordnede Kassecontrol er i fuld Gang i Hertugdømmerne. (Ligesaa her i Kongeriget.)
Lolland-Falsters Stifts-Tidende, 1834-08-01
Det er nu meget Brug i Kbhvn, at bestænke Gaderne i de varme Dage med Vand, for at forfriske Luften og dæmpe Støvet. Saaledes have Kjøbmagergadens Beboere hele forrige Uge ladet Fortouget og den halve Gade udenfor deres Bopæle bestænke med Vand 2 a 3 Gange om Dagen.
Lolland-Falsters Stifts-Tidende, 1834-08-01
Med Dampskibet Elbe ere fra Hamborg 200 Badegjæster ankomne til Wyck paa Øen Fohr i Holsten. Tidligere vare alt 80 indtrufne og Commercen der er nu meget livlig.
Lolland-Falsters Stifts-Tidende, 1834-08-01
Det er som om hver Avis nomstunder skal anmelde Jldsvaade, og forunderligt nok, at de mange advarende Exempler ikke kunne gjøre Folk forsigtige. Fra Delve i Holsten meldes: J lang Tid vare vi ikke blevne ængstede af de stormende Klokker, i 10 Aar har vor Byes landlige Fred ikke været afbrudt af Raabet Brand, forend vi nu den 1ste Juli desværre bleve hjemsøgte. En Snedker, der først for 2 Aar siden havde nedsat sig, og hvis ivrige Bestræbelser for redeligt Erhverv saa temmelig kronedes med Held, ham ramte den Ulykke, at hans først for kort Tid siden med stor Møisommelighed opførte Bolig, samt egne og færdiggjorte Meubler, Træforraad til Forarbeidelse, alt Værktøi, Jndbo m. m. blev et Rov for Luerne, uden at noget andet end Huset er assureret. – Fra samme Egn skrives: at Korn der i det mindste for 100,000 Rd. Cour. er bleven aldeles fordærvet ved Nattefrosten.
Lolland-Falsters Stifts-Tidende, 1834-08-01
Odense. En behagelig Kunst=Nydelse forskaffedes Publicum ved den Aftenen den 14de Juli paa herværende Theater af kongelig Skuespiller Hr. Waltz, i Forening med Hr. Sahlertz, Tenorsanger ved det kongelige Theater, og med godhedsfuld Understøttelse af det musikalske Selskab, givne Aftenunderholdning. Kun beklageligt, at Opholdet i Thalias Tempel paa denne varme Aarstid er for lidet indbydende til, at Talent og Flid kunde finde den belønnende Opmuntring, de virkelig fortjente.
Lolland-Falsters Stifts-Tidende, 1834-08-01
Vor udmærkede Portraitmaler Bærentzen, hvis Arbeider indtage en saa hæderlig Plads ved Academiets Udstillinger, opholder sig for en kort Tid her i Odense i sit Kunstner-Fag.
Lolland-Falsters Stifts-Tidende, 1834-08-01
J Restinge By, Humble Sogn paa Øen Langeland, afbrændte den 27de Juni en Gaard og den 12te Juli atter tvende Gaarde og et Huus m. m., ligesaa Schous gaards Mølle i Lindelse Sogn Natten imellem den 1ste og 2den Julii. Da nogle af disse Jldebrande formodes at være paasatte, var det ønskeligt, at de Skyldige maatte vorde opdagede. Mariebo. Heden er endnu hver Dag lige brændende og Regnen udebliver. Mangfoldige Brønde og andre Vandsteder ere udtørrede; paa Eftergræsning til Kreaturer tænker Man ikke meere; thi Jordskorpen er saa forbrændt af Solen, at Græsroden næppe i dette Aar giver nok en Grøde, om der end snart falder Regn. Alle Haugeværter viisne. Som Følge af denne usædvanlige Tørke er Kornet meget smaat i Straaet, og - hvad der endnu er være – Axet indeholder mindre Kærne end f. A.
Lolland-Falsters Stifts-Tidende, 1834-08-01
Nysted, den 30te Juli. Her ere i den sidste Tid forefalde følgende Ulykkes Tilfælde: Den 19de dennes druknede tvende Drenge, som vare ude for at svømme i Nærheden af Skibebroen, for ikke længe siden hængte en Karl sig, og Liget af en Mand, som havde været savnet i længere Tid, fandtes i en Brond paa Marken.
Lolland-Falsters Stifts-Tidende, 1834-08-01
Ledige Embeder. Under det danske Cancelli, Tirsløse og Skjelleberg Sognekald i Sjællands Stift, 184 Rbd.
Lolland-Falsters Stifts-Tidende, 1834-08-01
Visby Sognekald i Ribe Stift, 232 Rbd.
Lolland-Falsters Stifts-Tidende, 1834-08-01
Under Generaltoldkammer- og CommerceCollegiet: Andet Assistent Embede ved Gouvernementet paa Kysten Guinea. Den Ansøgende maa være juridisk Candidat.
Lolland-Falsters Stifts-Tidende, 1834-08-01
Jndsendt. J Mariebo, hvor der for nærværende Tid er saa stor Mangel paa Tømmerarbeidere, at Folk, som skulle have Noget gjort, sættes tilbage dermed i flere Uger og Maaneder, vilde vist en duelig og rigtig lært Tømmermester finde Arbeide og Fortjeneste i flere Aar, hvorfor det var meget at ønske, at en Saadan vilde tage Bopæl her.
Lolland-Falsters Stifts-Tidende, 1834-08-01
Bekjendtgjørelser. J Overeensstemmelse med Forordningen af 15de Mai 1834, §. 34, bekjendtgjøres herved, at Fortegnelsen for Sædegaards=Eiernes Valgelasse i Lollands=Falsters Stift er omsendt til alle Paagjældende med et Exemplar til hver især. Skulde Nogen, som ikke har modtaget Fortegnelsen og derfor er bleven forbigaaet, formene sig berettiget til Optagese paa Samme, forventer Undertegnede derom at modtage Underretning inden 3 Uger. Nykjøbing, den 30te Juli 1834. R. v. Jessen, Valgdirecteur.
Lolland-Falsters Stifts-Tidende, 1834-08-01
De ærede Jnteressentere, som endnu have Bøger fra Stifts-Bibliotheket i Mariebo, ville behageligst aflevere dem til Stiftelsen inden 12te d. M., for at Bøgernes Revision, der allerede er begyndt, kan blive fuldendt. Naar dette er skeet og General-Forsamlingen er bleven holdt i Stiftelsens Locale, hvilket nærmere skal blive bekjendtgjort i denne Tidende, skeer strax derefter igjen nyt Udlaan. Mariebo, den 1ste August 1834. Berthelsen, Bibliothekar.
Lolland-Falsters Stifts-Tidende, 1834-08-01
Den hos mig opstaldede lysebrune Hingst uden Aftegn, 8 Aar gammel, 10 Qvarteer 2 Tommer høi, er at faae tilkjøbs. Til Efterretning tjener, at denne solide Hingst, af ægte dansk Race, er i dette Foraar kjøbt i Fyen, hvor den af Stutteri-Besigtigelses-Commissionen tilkjendtes Præmie, og at den i Aar har her bedækket omtrent 30 Hopper. Samme Hingst lader sig saavel kjøre som ride og er i alle Maader føielig. En solid Kjøber kan faae Credit til Mortensdag d. A. Mariebo, den 27de Juli 1834. Jochumson.
Lolland-Falsters Stifts-Tidende, 1834-08-01
Politieplacat. Ved Kongelig allerhøieste Rescript af 15de d. M. er det allernaadigst fastsat til Lettelse for den indbyrdes. Communication mellem dem, der boe i Nærheden af af Wordingborg og Gaabense Færgesteder, at de iøvrigt umistænkelige Jndivider, der ere boesatte ikke længere end 2 Mile fra Wordingborg, Færgested i Siælland eller fra Gaabense Færgested, paa Falster, og indenfor Grændserne af en saadan Distance ville giøre Reiser i den af de nævnte Provindser, hvor de ikke høre hiemme, maae overføres uden Pas. Saafremt imidlertid Nogen, under Paaskud af ikke at ville reise længere end 2 Mile ind i Landet, maatte være bleven overført uden Pas og siden overbevises, desuagtet at have reist længere, bliver han at ansee som Overtræder af Pasanordningerne. Hvilket efter Hans Kongelige Majestæts allernaadigste befaling herved kundgiøres til alle Vedkommendes Efterretning. Falsters Birk, den 23de Juli 1834. C. G. Krüger.
Lolland-Falsters Stifts-Tidende, 1834-08-01
Jndkaldelse.
Lolland-Falsters Stifts-Tidende, 1834-08-01
Ved Proclama af Dags Dato, der læses inden vedkommende Retter, ere Creditorerne i Stervboet efter den her i Byen afdøde Slagtermester Anders Erich sen og ligeledes afdøde Hustrue Frederikke Birgithe Tønnesen indkaldte med 12 Ugers Varsel til for undertegnede Skifteret at anmelde og beviisliggjøre deres Fordringer; hvilket herved endvidere bekjendtgjøres. Nysted Kjøbstads Skifteret, den 24de Juli 1834. J. Schwensen.
Lolland-Falsters Stifts-Tidende, 1834-08-01
Auctioner. Efter Bestemmelse under Skiftet efter Slagtermester Anders Erichsen her i Byen bliver afholdt offentlig Auction over følgende Stervboet tilhørende faste Eiendomme, nemlig: 1. Stedet No. 38 i denne Kjøbstads Adelgade, bestaaende af 7 Fag Forhuus og 4 Fag Sidehuus, indrettet til Beboelse, samt 18 Fag Sidehuus og 8 Fag Tværhuus, til Stald, Lade m.v., med tilhørende Gaardsrum og Hauge, samt Græsningsret paa Overdrevet Bekkeskov; Stedet No. 136 paa denne Byes Torv, bestaaende af 5 Fag, med Grund, Hauge og Græsningsret paa Bekkeskov; 3. Kongejords-Parcel No. 36 paa 10 Tdr. Land, og 4. Kongejords=Parcel No. 35, Litr. B., paa 5 Tdr. Land, hvilke Eiendomme, naar undtages Stedet under No. 2, strax kunne tiltrædes. Auctionerne afholdes paa denne Byes Raadstue Mandagen den 4de, 11te og 18de August d. A., om Form. Kl. 11; hvilket herved til de Lysthavendes Efterretning bekjendtgjøres. Conditionerne ere forinden Auctionerne til Eftersyn paa mit Contoir. Nysted Byfoged-Contoir, den 24de Juli 1834. J. Schwensen.
Lolland-Falsters Stifts-Tidende, 1834-08-01
Efter passeret Forlig og Udlæg bliver den nu afdøde Gaardmand Anders Andersen tilhørende Bondegaari Vesternæs, med 6 Tdr. 7 Skpr. 2 1/2 Albm. Ager og Engs Hartkorn, samt Besætning og Jnventarium, bortsolgt ved trende offentlige Auctioner, som afholdes paa Raadstuen her i Byen Torsdagen den 24de August 4de og 18de September d. A., Formiddag Kl. 11 sl. Conditionerne kunne forinden erholdes til Eftersyn hos Secretair og Procurator Bagger paa Raahaugegaard, og paa mit Contoir her i Byen. Hvilket herved bekjendtgjøres saavel, i Følge Pl. 22de April 1817, til Panthavernes som til de Lysthavendes Efterretning. Nakskov, den 24de Juli 1834. Pontoppidan
Lolland-Falsters Stifts-Tidende, 1834-08-01
Kiøngs Fabrik. Efter Begiæring af Commissionen for Øebierggaard og Kiøngs Fabrik bliver Tirsdagen den 12te August d. A., Formiddag Kl. 10, paa Mariebo Raadhuus afholdt offentlig Auction over en Deel Dækketøi, vævet saavel i Damastes, som Dreiels Mønstre, forskjellige Theeduge af Damast og Dreiel deels blegede, deels af bleget og ubleget Garn, en Deel Haandklæder og Alendreieler til Duge, Servietter og Haandklæder, blegede og ublegede Lærreder af HørBlaar og Hamp, deels af grove for Landmanden tjenlige Sorter, deels af finere og bredere Sorter, samt et Parti heglet Hør og Blaar. Specificerede Fortegnelser over Varerne, paa hvilke vederhæftige Kiøbere kunne erholde Credit til Mortensdag d. A., udleveres 8 Dage forinden Auctionen af Undertegnede uden Betaling, og Varerne ere til Eftersyn paa Mariebo Raadhuus den 10de og 11te August. Thi ville de Lysthavende indfinde sig til fornævnte Tid og Sted. Mariebo Byfogedcontoir, den 24de Juli 1834. Valentin.
Lolland-Falsters Stifts-Tidende, 1834-08-01
Capital, som anbydes. 100,000 Rbd. L. S. kunne, enten strax eller i Terminerne 11te Decbr. d. A. og 11te Juni 1835, imod Pant i Landeiendomme og imod lovbefalede Renter erholdes til Laans, enten samlede eller i mindre Dele, dog ikke under 10,000 Rbd. Nærmere Underretning kan erholdes i Nakskov hos Mægler J. R. Holm.
Lolland-Falsters Stifts-Tidende, 1834-08-01
Tjeneste ledig En duelig Skytte, der er vant til at deeltage i Opvartning, kan faae Tjeneste fra 1ste November d. A. paa Schiørringegaard paa Falster, naar han snarest henvender sig sammesteds med paalidelige Attester om Duelighed og godt Forhold.
Lolland-Falsters Stifts-Tidende, 1834-08-04
Lollands og Falsters Stifts Kongelig alene privilegerede. Addressecontoirs Efterretninger. Otteogtyvende Aargang. Nummer 62. Trykt, forlagt og udgivet af C. C. Schultz's Enke, redigeret af J. C. Larsen, Procurator. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1834-08-04
Adskilligt. Den 20de Juli havde Don Carlos sit Hovedqvarteer, i St. Cruz og Rodil sit i Leviin. Det var ikke endnu den Tid kommet til noget Slag. – Cholera raser meget stærkt i Madrid, ligesaa i Gibraltar.
Lolland-Falsters Stifts-Tidende, 1834-08-04
Et vittigt Pariserblad omtaler Beløbet af den franske Budget paa følgende lunefulde Maade: "Som bekjendt beløber vor Budget sig for afvigte Aar til den moderate Sum af een Milliarde og to hundrede Millioner. Men vide J ogsaa, mine Venner, hvad een Milliarde og to hundrede Millioner betyde, Vi ville gjøre Eder det begribeligt; men i Forveien advare Eder for ei at forskrækkes, ligesom Menageribesidderen advarer Tilskuerne naar et Uhyre vil lade sig tilsyne. Antaget, at hele Budgettens Beløb var erlagt i Femfrankstykker, da vilde Samme udgjøre en Vægt af 12 Millioner Pund. Til Poser for dette Beløb behøvedes 900,000 Alen Lærred, hvoraf der vilde kunne blive 1,200,000 Poser. Naar nu 30 Centner kunde kjøres paa eet Læs, saa udfordredes der 4000 Vogne, med tre Heste for hver Vogn, og altsaa 12,000 Heste, for at kjøre disse Penge ind i det Svælg, der skal opsluge dem; og dette Tog vilde indtage den beskedne Strækning af 8 fulde Mile, See, saaledes er Eders Budget under en pengebesvarende Regjering."¬
Lolland-Falsters Stifts-Tidende, 1834-08-04
Man erfarer af Hamb. gem. Nachrichten, af 12te f. M., at der, i Følge et fra mange Kanter frembragt Ønske, i Berlin har dannet sig en Forening til Begrundelse af en Stiftelse til Schleiermachers Minde, hvis Hensigt skulde være, at sikkre visse af Naturen begavede Ynglinger en næringssorgfri Existents. For at erholde Stiftelsens Understøttelse udfordres først tilfredsstillende Attester fra Skolen, om en grundig philologisk foreløbig Dannelse; ved Universitetet i Berlin maa dernæst Jndividet have udmærket sig som theologisk Studerende, samt tillige givet Prøver paa et speculativt Talent, saa at Man med grundet Haab kan imødesee for Tirsdagen den 4 August 1834. trinlige videnskabelige eller kirkelige Frembringelser. Efter saadan aflagt Prøve nyder Studenten Understøttelse den hele øvrige Universitetstid, hvilken Understøttelse endog, naar hele Bestyrelses-Collegiet er enigt, kan udstrækkes ud over Universitetsaarene. – J Sandhed! Man vil vanskeligt udtænke en værdigere Maade at hædre den Afdødes Minde, Den berømte Landskabsmaler Professor Dahl har i Sommer begivet sig fra Tydskland til sin Fødeby Bergen, som Man erfarer, nærmest foranlediget af en formelig Anmodning fra Staden Bergen, om at han vilde tage dertil og male et Prospect af denne Stad, hvilket Man da vil forære Kronprinds Oscar, fordi Prindsen, ved sin Nærværelse der, yttrede, at han gjerne vilde eie et Prospect af Bergen. For at forsvare fattige Enker, faderløse Børn og Myndlinge imod rige Slægtninges Forurettelser, har deri Neapel dannet sig et Selskab af 60 Advocater og 80 Patricier, som overalt, hvor det finder at Retten er paa den Fattiges Side, tilbyder sig at føre hans Sag og gjøre alle Udlægene indtil den er vunden. Jbrahim Pascha har aldeles tilintetgjort tvende Araberstammer, Koram og Sar, over hvilke Schaben af Persien havde klaget til Mehemed Ali, fordi de havde fraranet en Pilegrims-Caravane, paa Hjemveien fra Mekka, 2,000 Punge. De bestode af flere end 3000 Familier, som Alle maatte springe over Klingen. 40,000 Stykker Qvæg og en betydelig Sum Penge bleve dem fratagne.
Lolland-Falsters Stifts-Tidende, 1834-08-04
Jndenlandsk. Hs. Majestæt, som netop den 31te Juli feirede to af sit Livs vigtigste Momenter, sin Formælings- og sin Kronningsdag, hædrede paa samme Dag det danske Broderskabs aarlige Fugleskydning med sin allerhøieste Nærværelse. Ved Ankomsten modtoges Hs. Majestæt med det forsamlede Selskabs Glædeshilsener. Overpræsident Kjerulff vandt Kongegevinsten, ved Hr. Lieutenant og Urtekræmmer Groths Skud.
Lolland-Falsters Stifts-Tidende, 1834-08-04
Den 4de Juni har Bogtrykkersvend J. G. Salomon, faaet Bevilling til at nedsætte sig som Bogtrykker i Kjøbenhavn, imod at Bogtrykker Popps Enke indsender den hendes afdøde Mand i sin Tid meddeelte lignende Bevilling til Cassation.
Lolland-Falsters Stifts-Tidende, 1834-08-04
Den 16de Juli har Cand. pharm. H. J. Wengel faaet Bevilling til at nedsætte sig i Ringsted som Apotheker Kongens tro Mand, Patrioten, den danske Marines Stolthed, Contre-Admiral Carl Adolph Rothe, er ikke mere. Han jordedes den 16de f. M. i hele Etatens Nærværelse. Jngen Søofficier mindes at være given en hæderligere Begravelse, end denne.
Lolland-Falsters Stifts-Tidende, 1834-08-04
Commandeur Capitain J. J. Uldall, Ridder af Dbt., er indtraadt som Deputeret i det kgl. Admiralitets- og Commissariats-Collegium, og Commandeur J. Johansen, Ridder af Dr. og Drid, udnævnt til Contre-Admiral.
Lolland-Falsters Stifts-Tidende, 1834-08-04
Den 22de Julii afseilede Orlogsbriggen "Alerts, under Commando af Capitain-Lieutenant P. C. Sletting, fra Kjøbenhavn til sin Station ved de danskvestindiske Øer. – Den 29de passerede Cadet-Corvetten "Najaden forbi Kbhvn, sydfra og gik nordefter. Dhrr. kgl. Skuespillere Kirchheiner og Waltz, samt Tenorsanger Sahlertz ere ankomne til Aarhuus, for at give to seenisk-declamatorisk-musikalske Aftenunderholdninger. Hr. Kirchheiner begiver sig derfra til Randers.
Lolland-Falsters Stifts-Tidende, 1834-08-04
J den berlingske Tidende læses en keiserlig Ukase, som paaminder de russiske Borgere om, at det efter de russiske Love er aldeles forbudt alle russiske Borgere, for bestandigt at udvandre fra Fødelandet til fremmede Lande. Passe gives kun for Adelen paa fem Aar, for alle Andre paa tre Aar. – Man maa ogsaa indrømme, at der er et ganske klækkeligt Locale for Mennesker saavel i de europæiske som i de asiatiske Deele af det russiske Rige.
Lolland-Falsters Stifts-Tidende, 1834-08-04
Et interessant Skrivt er i denne Tid under Pressen, under Titel af: "Samlede, tildeels forhen utrykte Afhandlinger af N. K. Rask, udgivet af H. K. Rask(den Afdødes Broder). 1ste Deel vil snart udkomme, og, foruden en Deel Afhandlinger, Critiker, Breve, Reisebemærkninger af vor afdøde Rask, indeholde nogle Bidrag til hans Levet af N. M. Petersen.
Lolland-Falsters Stifts-Tidende, 1834-08-04
Bondedigteren Peder Jensen fra Vib, Mark i Nærheden af Aarhuus har ogsaa i Aar besøgt Dyrehaugen ved Kjøbenhavn, hvor han, blandt andre Sange, faldholdt een, som han kalder: "Nationalsang om Constitutionen i Danmark." Angaaende de nærforestaaende Valg siger han, hvad Enhver maatte ønske, at lægge alle Danmarks Vælgere paa Hjertet. Efter nemlig at have omtalt Stænderne i Almindelighed, vedbliver han Det gjælder nu at vælge. Retskafne, brave Mænd, Der ei sin Ære sælge: Som Judas Frelseren; Og Mænd, der Kundskab have Om Landets sande Vel, Og gode Talegave, Samt fri og ædel Sjæl Og Mænd, der ei forfærdes. J Modgangs haarde Stød, Hvis Kraft og Jver hærdes Som Guldet i en Glød; Ja Mænd, der Luther ligne, Der talte Sandheds Ord; O Gud, Du dem velsigne, Og leed dem i hans Spor!
Lolland-Falsters Stifts-Tidende, 1834-08-04
Det müllerske Skuespillerselskab ventes i denne Tid til Helsingbog.
Lolland-Falsters Stifts-Tidende, 1834-08-04
De wagriske Blade modsige nu den forleden meddeelte Efterretning, at den Arbeidsmand, hvem Slangen krøb ned i Svælget paa, skulde være død deraf. Manden lever endnu, befinder sig vel og har, efter otte Dages Upasselighed, lykkelig fordøiet Krabaten.
Lolland-Falsters Stifts-Tidende, 1834-08-04
J Landsbyen Sandberg ved Hirschholm lagde i Natten mellem den 19de og 20de f. M. en stærk Jldsvaade flere Bøndergaarde i Aske, uden at Beboerne fik redder det allermindste. Flere Creaturer indebrændte. Rødby, den 3die August. Denne Byes nu oprettede borgerlige miltaire Corps har begyndt at indøve sig under Commando af den ved samme ansatte Capitain, Hr. Brændeviinsbrænder Lyemeier.
Lolland-Falsters Stifts-Tidende, 1834-08-04
Saxkjøbing. Ved Fugleskydningen her i Byen den 1ste dennes vandt Sognefoged Hr. H. Michelsen, i Abildtorpe for venstre Ring en Peberbøsse, ved eget Skud; Dhrr. Forpagter Hviid paa Christiansholm og Møller Wilchen i Nysted for høire Ring en Punscheskee, ved Wilchens Skud; Hr. Berg junior i Saxkjøbing for Rigsæblet 6 Theeskeer, ved eget Skud; Hr. Bøssemager Berg for Sværdet 6 Theeskeer, ved eget Skud; Hr. Bornebusk paa Hardenberg for venstre Hoved en Kageskee, ved eget Skud; Hr. Billard holder F. W. Wulff i Mariebo for høire Hoved en Potageskee, ved eget Skud; Hr. Kjøbmand C. Kron mann i Saxkjøbing for venstre Vinge et Par Saltkar, ved Hr. Sognefoged Michelsens Skud; Hr. Regimentschirurg Rasmussen for høire Vinge en Kalot skee, ved Hr. Fuldmægtig Finks Skud; Hr. Berg, junior for Halen en Sukkerskaal, ved eget Skud; Hr. Kjøbmand Dorph i Saxkjøbing for Brystpladen 12 Spiseskeer, ved Hr. Bornebusk Skud.
Lolland-Falsters Stifts-Tidende, 1834-08-04
Den 1ste August solgtes Species paa Kjøbenhavns Vors til 12 Mk. 6 1/4 s.
Lolland-Falsters Stifts-Tidende, 1834-08-04
Stiftets Kjøbstæders Kirke=Nyheder. for Julii Maaned 1834.
Lolland-Falsters Stifts-Tidende, 1834-08-04
Nykjøbing. Døde: Alexander Phillander Engelsen Jonassen, 10 Maaneder gl., Dagleier Henrich Jonassens Søn; Emma Møller, 4 Aar, Skipper Mol lers Datter, Caroline Kirstine Nielsen, 6 1/2 Aar, Dagleier Sammel Nielsens Datter. – Fødte: 5 (Alle af Qvindekjøn.) Mariebo. Død: Enkepastorinde Bolette Bartholde Wichmann, fød von Wichfeld, 74 Aar.
Lolland-Falsters Stifts-Tidende, 1834-08-04
Bekjendtgjørelser. J Overeensstemmelse med Forordningen af 15de Mai 1834, §. 34, bekjendtgjøres herved, at Fortegnelsen for Sædegaards=Eiernes Valgelasse i Lollands=Falsters Stifter omsendt til alle Paagjældende med et Exemplar til hver især. Skulde Nogen, som ikke har modtaget Fortegnelsen og derfor er bleven forbigaaet, formene sig berettiget til Optagese paa Samme, forventer Undertegnede derom at modtage Underretning inden 3 Uger. Nykjøbing, den 30te Juli 1834. N. v. Jessen, Valgdirecteur.
Lolland-Falsters Stifts-Tidende, 1834-08-04
De ærede Jnteressentere, som endnu have Bøger fra Stifts-Bibliotheker i Mariebo, ville behageligst aflevere dem til Stiftelsen inden 12te d. M., for at Bøgernes Revision, der allerede er begyndt, kan blive fuldendt. Naar dette er skeet og General-Forsamlingen er bleven holdt i Stiftelsens Locale, hvilket nærmere skal blive bekjendtgjort i denne Tidende, skeer strax derefter igien nyt Udlaan. Mariebo, den 1ste August 1834. Berthelsen, Bibliothekar.
Lolland-Falsters Stifts-Tidende, 1834-08-04
Skov-Bal. Søndagen den 10de dennes bliver afholdt Bal i Bangshave. Dhrr. Deeltagere ville behage forinden at lade deres billetter afhente hos en af undertegnede Entrepreneurer. Ballet aabnes Kl. 8. (Skulde Veiret ikke blive gunstigt, dandses paa Raadhuussalen.) Mariebo, den 4de August 1834. Kaufmann. J. Appel. Den i Avisen No.
Lolland-Falsters Stifts-Tidende, 1834-08-04
Skiveskydning. 56 foreløbigen bekjendtgjorte Skibeskydning paa følgende Sølvgevinster: 6 Spiseskeer, en Kalotskee, indv. forgyldt, en Potageskee, en Fiskeskee, 6 Theeskeer og en Flødeskee, afholdes ved Lystskoven Bangshave Fredagen der 15de August førstkommende. Dhrr. Deeltagere bedes behageligen at give Mode om Formiddagen Kl. 9. Mariebo, den 5te August 1834. Ærbødigst. Fritz William Wulff.